ร้านจิรพรอาหารเวียดนาม เป็นร้านเล็ก ๆ  ตั้งอยู่แถวสุทธิสารวินิจฉัย อยู่ด้านหลังปั๊มน้ำมัน ปตท.สำนักงานใหญ่ เป็นร้านที่ค้อนข้างมีชื่อเสียง  เปิดทุกวัน ตั้งแต่เวลา 9.00 - 19.00 น. การเดินทาง แนะนำให้มา Taxi สะดวกสบายมากกว่า เพราะทางร้านไม่มีที่จอดรถ บรรยากาศภายในร้านติดแอร์ ค่อนข้างเล็กและแคบ มีโต๊ะประมาณ 10 - 12 ที่ พนักงานเสริฟภายในร้านมีแค่เจ้าของร้านกับลูกน้องเพียงคนเดียว ห้องน้ำแคบและเล็ก มีเพียง 1 ห้อง  (ชักโครกนั่งยอง) สะอาดพอสมควร เมนูอาหารร้านจิรพรอาหารเวียดนาม มีหลากหลายให้เลือก เช่น แหนมเนือง  ขนมเบื้องใส่หมู เปาะเปี้ยทอด เส้นหมี่หน้าหมูสามชั้น ยำหมูยอ ฯลฯ แต่เมนูที่สั่งทานก็คือ แหนมเนือง น่าตาที่มาเสริฟดูแปลกตาตรงน้ำจิ้ม เพราะไม่เหมือนทั่วไปที่เราเคยทาน (เคยทานเป็นแบบน้ำจิ้มข้น ๆ เหนียว ๆ ใส่ถั่ว) มีน้ำจิ้ม 2 ถ้วย น่าตาเหมือนอาจาดทั้งคู่ แต่ถ้วยแรกใส่หัวไชเท้ากับแครอทและโรยหน้าด้วยถั่ว รสชาดออกเค็มนำและตัดด้วยหวาน ตามด้วยเปรี้ยว ถ้วยที่สองใส่แต่น้ำอาจาดและถั้่วโรยหน้า รสชาดก็ออกหวาน ๆ เปรี้ยว ๆ ก็อร่อยดีนะ ในส่วนของหมูยอนั้น รสชาดออกเค็มนิด ๆ อร่อยเลย  พอกินรวมกันกับผักก็เข้ากันดี ราคา 150 บาท ปริมาณอาหารก็ทานได้ประมาณ 3 คน จานที่ 2 ที่สั่งก็คือทอดมันเวียดนาม ตาก็แปลกเหมือนเดิม ไม่เคยกินมาก่อนเลย ลักษณะคือเป็นแป้งญวณห่อกับปลากายและนำไปทอด รสชาดออกเค็ม เหนียวหนึบดี ราคา 150 บาท มี 3 ลูกใหญ่ตัดแบ่งเป็น 4 ชิ้น จานที่ 3 ยำหมูยอ รสชาดครบเครื่อง หอมมะนาว ตัวหมูยอก็อร่อย ราคา 100 บาท  จานที่ 4 ขนมเบื้องไส้หมู แบบกรอบ แป้งกรอบมากตัวไส้หมูใส่ถั่วงอกกินกับน้ำจิ้มแหนมเนือง  ราคา 90 บาท 